open-index/open-wikipedia-markdown huggingface dataset:
Oslo tingrett

**Oslo tingrett** er en førsteinstansdomstol med en rettskrets som dekker Oslo kommune. Tingretten holder til i Oslo tinghus, midt i Oslo sentrum. Etter sammenslåingen med Oslo byfogdembete 26. april 2021 er domstolen fullfaglig. Sorenskriver i Oslo tingrett er Yngve Svendsen.  

Oslo tingrett er Norges største domstol. Her behandles ca. en femtedel av alle sivile tvister og straffesaker i landet. I 2017 ble det behandlet over 16 731 saker i Oslo tingrett. Dette fordeler seg på 2401 straffesaker (meddomsrett), 11804 enedommersaker og 2526 sivile saker. I 2018 hadde Oslo tingrett en bemanning på ca. 250 personer, av disse var ca. 70 dommere, 38 dommerfullmektiger, 73 saksbehandlere, 48 administrativt ansatte og 28 ansatte tilknyttet fellestjenestene for Oslo tinghus. Tingretten er delt inn i åtte rettsavdelinger med avdelingsledere, i tillegg er det en administrasjonsavdeling med direktør.

Ankedomstol er Borgarting lagmannsrett.

## Organisasjon

### Dømmende virksomhet
Den dømmende virksomheten er organisert i åtte rettsavdelinger:

* sju avdelinger behandler tvistesaker og straffesaker
* én avdeling behandler sivile saker

### Ikke-dømmende virksomhet
Den ikke-dømmende virksomheten består av:

* administrasjonsavdelingen
* straffesaksavdelingen
* flere saksbehandlerseksjoner
* skifteseksjonen

## Se også
* Oslo og Østre Viken jordskifterett

## Referanser


## Eksterne lenker
* Hjemmeside for Oslo tingrett
Tarjei Tvigyva

**Tarjei Tvigyva** (født 1853, død 1926) var en spelemann fra Lårdal i Telemark. 

Tarjei var barnebarn av Anne Lillegård som hadde vært en av de to viktigste kildene til Draumkvedet, slik balladen ble skrevet ned av Landstad. Han lærte å spille fele av Olav Bergland og Tarjei Midbø, og ble etterhvert anerkjent som bærer av mange særegne slåtter fra Lårdal. Han opplevde også Myllarguten i tidlige ungdomsår.

Tarjei var en mye brukt spelemann, og livnærte seg ellers som skomaker. Han ble etterhvert oppsøkt av yngre spelemenn fra hele Telemark, og kom til å lære bort til Lars Fykerud, som bodde hos ham og lærte seg spell i tre uker i strekk. Senere ble han oppsøkt av Torkjell Haugerud, som skattet spillestilen til Tarjei svært høyt. Også Jørgen Tjønnstaul og Olav Groven var innom og hentet spell hos Tarjei. Det fortelles at Olav Groven straks la ned fela en gang Tarjei kom innom på en dansefest, og ga fra seg fela til den eldre spelemannen. Olav satte seg deretter ned og lyttet intenst.

Før han døde, rakk Eivind Groven å skrive ned en rekke slåtter etter ham, som nå er best bevart i tradisjon etter Groven. Eivind Groven har også spilt inn flere av dem.
Colorado Springs

**Colorado Springs** er en by i delstaten Colorado i USA. Den ble grunnlagt i 1871 av William Jackson Palmer i forbindelse med byggingen av Denver & Rio Grande Railroads linje sørover mot Mexico.

Colorado Springs har 360&nbsp;890 innbyggere (2000), noe som gjør den til den nest største byen i Colorado og den 50. største i USA. Byen er også hovedsete i fylket El Paso County. Byen ligger ved en av de mest berømte amerikanske fjelltoppene, Pikes Peak, på østsiden av Rocky Mountains.

Byen har et totalt areal på 482,1&nbsp;km², hvorav 481,1&nbsp;km² er land og 1,0&nbsp;km² er vann.

## Referanser


## Eksterne lenker
* 
*
Kistrand kirke

**Kistrand kirke** er en langkirke fra 1856 i Porsanger kommune, Finnmark fylke.

Kirken er en langkirke i tre med 194 sitteplasser. Den ble innviet i 1856 og restaurert først i 1928 og senere i perioden fra 2002 til 2006. Arkitekt for kirken var Christian Heinrich Grosch.

Adkomst til stedet er via E6.

## Historie

Dagens kirke avløste den gamle kirken på stedet som ble bygget i 1719. Denne skal ifølge nedtegnelser ha bestått av våpenhus og skip, samt et kor eller sakristi. I 1763 ble det påbygget to sidefløyer etter forslag fra Johan Ernst Gunnerus som var biskop i Nidaros. En ytterligere oppgradering ble gjort i 1803 som følge av at Porsanger ble gjort til hovedsogn.

På midten av 1850 begynte man å diskutere bygging av ny kirke. I august 1855 returnerte sogneprest Peter Valeur fra reise og oppdaget til sin overraskelse av det var engasjert en tømrer fra Tromsø til å rive den gamle kirken uten at han var underrettet om dette. Ved å ta kontakt med Tromsø stiftsdireksjon fant han ut at rivingen heller ikke var avklart der. Sognepresten var imidlertid både tilgivende og løsningsorientert, og fikk biskopens velsignelse til å vigsle et rom i prestegården hvor han kunne gjennomføre de kirkelige ritualer frem til ny kirke var bygget. 7. september 1856 ble den nye kirken innviet.

I januar 1882 ble Finnmark rammet av en orkan som påførte kirken betydelige skader. Det ble derfor satt i gang en omfattende restaurering sommeren 1883. En ny oppussing ble satt i gang i 1928. Under andre verdenskrig ble kirkebygget rekvirert av tyske styrker, og det ble påført store ødeleggelser innvendig. Kirken ble imidlertid ikke brent da tyskerne trakk seg tilbake. Sivile som hadde flyktet og som fant sine hus nedbrent da de vendte tilbake måtte for en kort periode ta inn i kirken inntil de fikk satt opp provisoriske overnattingssteder.

Det var trange tider i årene etter krigen, og det tok tid før man fikk reparert alle skadene kirken var blitt påført.

Det første pipeorgelet ble tatt i bruk til kirkens 125-årsjubileum i 1981. 

## Referanser


## Litteratur
* 

## Eksterne lenker
* 
* Arkitekturguide: Kistrand kirke
* 
*  Kirker i Norge  (*Kirchen in Norwegen*)
* Porsanger kommune: Kistrand kirke 150 år 
* Porsanger kommune: Bilder av Kistrand kirke
Titrering

**Titrering** er en kjemisk analysemetode der en gradvis tilsetter en reagens (standardløsning) i en prøve til reaksjonen er fullstendig. Slik kan en finne konsentrasjonen av en analytt (prøveløsning).

## Eksperimentelt oppsett

Analytten er ofte i en erlenmeyerkolbe eller et begerglass. Titrant blir tilsatt fra en byrette. Når omslagspunktet (endepunktet) er funnet, kan en lese av på byretten hvor mye titrant som er tilsatt. I visse tilfeller kan det være praktisk å ha analytten i byretten. Dette blir kalt omvendt titrering.  

## Titreringsmetoder
*Syre-base-titrering. For å finne omslagspunktet kan en bruke et pH-meter eller en passende indikator. Ved bruk av sterk syre og sterk base vil endepunktet ha pH tilnærmet lik 7. 

*Redokstitrering

*Fellingstitrering 

*Komplekstitrering
Georgias flagg

**Georgias flagg** består av fem kors, et stort rødt Sankt Georgskors på hvit bakgrunn og fire mindre rødt malteserkors på de fire hvite feltene. Valget av korstype henspiller på landets navn. Femkorsflagget ble offisielt 14. januar 2004 under roserevolusjonen, etter en pause på bortimot 500 år. Det var tidligere flagget til kongedømmet Georgia i middelalderen.

## Tidligere flagg

Fil:Flag of Georgia (1990-2004).svg|Georgias flagg 1918–1921 og 1990–2004
Fil:Flag of Georgian SSR (1921-1922).svg|Georgias flagg som sovjetrepublikk, 28. februar 1922 &ndash; 13. februar 1937
Fil:Flag of Georgian SSR (1937-1951).svg|Georgias flagg som sovjetrepublikk, 1937 &ndash; 1941
Fil:Флаг Грузинской ССР (1940-1952).svg|Georgias flagg som sovjetrepublikk, 1941 &ndash; 11. april 1951
Fil:Flag of Georgian SSR.svg|Georgias flagg som sovjetrepublikk, 11. april 1951 &ndash; 14. november 1990


## Se også
* Georgia

## Referanser
Harald Slettebø

**Harald Bjarne Slettebø** (1922&ndash;2018) var en norsk rektor og politiker (FrP) som var stortingsrepresentant for Hordaland 1973–1977.

Han var sønn av gårdbruker og bankdirektør Hans O. Slettebø og hustru Barbro Rygg. Både faren og oldefaren Jonas Sigmundsen Slettebø var ordførere i Egersund herred (landkommune).

Han hadde artium fra Rogaland landsgymnas på Bryne fra 1941, pedagogisk seminar fra 1944 og grad av cand.real. fra Universitetet i Oslo fra 1946. Slettebø var lektor ved St. Svithuns skole i Stavanger 1946–1947, lektor ved Haugesunds kommunale høyere almenskole 1947–1959 og rektor ved Stord gymnas 1959–1989.

Slettebø var oppført på Stord senterpartis liste i 1971, men kom tidlig med i Anders Langes Parti (ALP), og var formann i ALP i Hordaland 1973–1975. I 1973 ble han også innvalgt på Stortinget fra Hordaland. Han satt én periode, og var medlem av Stortingets justiskomité. I perioden 1976–1977 var han også formann i stortingsgruppen til ALP, som endret navn til Fremskrittspartiet i 1977. Slettebø var senere medlem av Stord kommunestyre 1980–1983 samt Hordaland fylkesting og fylkesutvalg 1984–1987.

Harald Slettebø ble far til tegner og illustratør Lars Slettebø og farfar til ordfører i Kvinnherad kommune Peder Sjo Slettebø.

## Referanser


## Eksterne lenker
*
Marianne Rokne

**Marianne Rokne** (født 1978) er en norsk tidligere landslagsspiller i håndball. Hun spilte for den norske klubben Tertnes og de danske klubbene SK Århus, Aalborg DH og GOG Svendborg TGI. Den hardtskytende bakspilleren er oppvokst på Åsane i Bergen og er utdannet førskolelærer. Håndballkarrieren startet i Tertnes da hun var ti år gammel, og det er den eneste norske klubben hun har spilt for. Allerede som 13-åring fikk hun trene med A-laget til Tertnes, og som 16-åring (i 1994) debuterte hun i eliteserien.

Hun var med på Norges lag som ble verdensmester under VM i 1999. I 2006 var hun med på det norske laget som ble europamester. Hun har også VM-sølv fra 2001 og OL-bronse fra OL i 2000 i Sydney.

## Meritter
* VM-gull 1999
* OL-bronse 2000
* VM-sølv 2001
* EM-gull 2006

## Tidligere klubber
*  Tertnes 1988-2003
*  SK Århus 2003-2005
*  Aalborg DH 2005-2006
*  GOG Svendborg TGI 2006-2009

## Eksterne lenker
*
Kolbjørn Gåsvær

**Kolbjørn Gåsvær** (født 1. februar 1926 på Jøa, død 30. juni 2012 på Jøa) var en norsk lærer, Duun-formidler og kulturarbeider.

Gåsvær var født på Jøa i Fosnes kommune i Trøndelag. Han var utdannet lærer fra Levanger lærerskole (1950), og studerte senere ved Universitetet i Trondheim og *Danmarks lærerhøjskole*, København. Han arbeidet som lærer i over 40 år, i Salsnes, Lesja, Namsos og Jøa.

Han var redaktør for *Årbok for Namdalen* i tolv år. Som lærer og sambygding arbeidet han mye med å formidle Olav Duuns diktning. Han var med på å starte Olav Duun-stiftinga i Namdalen i 1996, og var redaktør av medlemsbladet. For allsidig kulturarbeid, med vekt på innsatsen for Duun, ble han tildelt *Naumdøla Mållags målpris*, Nord-Trøndelag fylkes kulturpris og Fosnes kommunes kulturpris.

Kolbjørn Gåsvær skrev kronikker, dikt og annet til flere aviser og tidsskrifter. Han var konsulent for TV-serien *[[Medmenneske (TV-serie)|Medmenneske]]*, skrev teaterstykket *Overhallsrevolusjonen* for Overhalla historielag og var skuespiller i Trygve Hoffs *Herlaugsspel* på Leka i fem år. Han var også medlem av Nord-Trøndelag fylkesting for Venstre 1976–1987.

## Referanser


## Litteratur
* *En vandring i Olav Duuns rike : Olav Duun: "Landet i eventyret"*. Utgitt av Nord-Trøndelag fylkeskommune, 1996. 19 s. *(Også på engelsk og tysk)
* *Gjetarliv : 70 gamle gjetarar fortel*. Jøa, 1996. 56 s.
* *Hilderøya og Øyværet, Olav Duun og Gjæslingan''. Jøa, 1999. 43 s.
* Norart 17 artikler fra Årbok for Namdalen
* Minneord i Trønder-Avisa 4.7.2012
Alle Tiders Duster

**Alle Tiders Duster** var et nyveiv-band fra Bergen som var aktive fra 1980 til 1984. Bandet hadde sitt utspring i byens punkmiljø, og var blant de mer eksperimentelle nyveiv-bandene i Norge. De ga ut to 7" og en LP, samt deltok på ulike performancetilstelninger, samt filmen Carl Gustav, gjengen og parkeringsbandittene.

Musikalsk hentet bandet mye inspirasjon fra engelske post-punk-band som Public Image Ltd og Magazine, samt mer eksperimentelle band som Einstürzende Neubauten og Throbbing Gristle. Bandet hadde på det meste tre vokalister, noe som ga dem et helt annet spillerom enn band med tradisjonell besetning. Alle Tiders Duster, eller Dustene som de ble kalt, fikk bare begrenset gjennomslag utenfor hjembyen.

Flere av medlemmene i Alle Tiders Duster har siden markert seg i ulike former for samtidskunst.

## Medlemmer
originalbesetning:
* Paul Ask &ndash; sang (1980–84)
* Jørgen Knudsen &ndash; bass (1980–84)
* Gisle Frøysland &ndash; gitar (1980–84)
* Kenneth Andreassen &ndash; trommer (1980–82)
* Irene Knudsen &ndash; keyboard, sang (1981–84)
* Eva Marie Tveit &ndash; sang (1981–84)
* Robert Isdal &ndash; trommer (1982–84)
* Tom Rasmussen &ndash; trommer (1984)

Steve Broughton spilte trommer på albumet, men var ikke bandmedlem; han var brakt inn som produsent, og gruppens trommeslager sto for mesteparten av trommingen.

## Utgivelser

Alle Tiders Duster deltok også på samleplatene *Sterkt stoff* (1982) på Apollon Records og *International audio communication compilation vol 1* (1984)

## Referanser


## Eksterne lenker
*
Hasseltangen

**Hasseltangen** eller **Haslatangen** er en del av Raet nasjonalpark. Navnene skyldes at gården der heter Hasla, og det har vært ulik bruk av stedsnavnet. Hasseltangen var tidligere et landskapsvernområde i Grimstad og Arendal kommuner i Agder opprettet 22. september 2006. Ved etableringen av nasjonalparken i 2016 ble deler av Hasseltangen innlemmet i denne, mens en del av  landskapsvernområdet ble videreført som Søm landskapsvernområde.

Hasseltangen ligger på raet; det er her det store raet går inn på fastlandet igjen, det ligger i sjøen fra Vestfold via Jomfruland, Tromøya og øyer utenfor. På Haslatangen er moreneryggen tydelig, og kan følges videre opp til Feviktoppen, over Moy og til Dømmesmoen hvor Grimstad har lagt mottakssenteret for Raet Nasjonalpark. Bøkeskogen er rik fra Hasseltangen og vestover, en liten del var naturreservat, men bøk er det mange steder på Fevik, Norges nest største. 

En lang rekke verneverdier knyttet til kvartærgeologi og landskap sikres på Hasseltangen og Søm-Ruakerkilen. Edelløvskog, våtmark, kulturlandskap, strandenger, havstrender og grunne og skjermede saltvannspoller er stikkord. Kvartergeologien er dominert av at endemorenen fra siste istid kommer på land her, og fortsetter gjennom Grimstad og preger landskapet flere steder. Det er flere gravrøyser fra stein-/bronsealder i området. Geologien er spesiell med svært dype spylerenner med skurestriper i rennene. Det går sorte diabas-ganger som er lett å se i spylerennene.    

Det er opprettet en verneplan  for området.   

På 1960-tallet ble en plastbåtfabrikk etablert på Hasseltangen. 

## Referanser


## Eksterne lenker
*[lokalhistoriewiki ](https://lokalhistoriewiki.no/wiki/S%C3%B8m_(Fj%C3%A6re_gnr._58))
Søm-Ruakerkilen naturreservat

**Søm-Ruakerkilen naturreservat** i Grimstad kommune ble opprettet 22.september 2006 etter vedtak av Kongen i statsråd.

Naturreservatet er en utvidelse av tidligere Søm naturreservat. Området grenser til Hasseltangen landskapsvernområde.

En lang rekke verneverdier knyttet til kvartærgeologi og landskap sikres på Hasseltangen og Søm-Ruakerkilen. Edelløvskog, våtmark, kulturlandskap,  strandenger, havstrender og grunne og skjermede saltvannspoller er stikkord.
Øst-Tirol

**Øst-Tirol** (tysk *Osttirol*) er den østligste delen av Alpenes ''landskap'' Tirol og utgjør forvaltningsdistriktet (*Bezirk*) **Lienz** i Østerrikes ''delstat'' Tirol.
Etter Tirols deling mellom Østerrike og Italia i 1919 har Øst-Tirol blitt til en eksklave av delstaten Tirol.
Forbindelsen skjer enten gjennom det italienske Syd-Tirol (via Puster- og Wipptal) eller gjennom Salzburg (via Felber-Tauern-tunnelen, Iseldalen, Pinzgau og Kitzbühel).
Ellers grenser Øst-Tirol til Kärnten i øst og Veneto i syd.
Distriktshovedstaden i Øst-Tirol er Lienz.

Øst-Tirol domineres av fjellmassivet Hohe Tauern med noen av Østerrikes høyeste fjelltopper (bl.a. Großglocker, 3798&nbsp;moh., og Großvenediger, 3666&nbsp;moh.)
Dalene Iseltal, Virgental og Defereggental strekker seg opp mot dette høyfjellet.
I sør skilles Tauernmassivet gjennom Pustertal med elven Drau fra de karniske Alpene.

Områdene i dagens Øst-Tirol hørte tidligere til grevskapet Görz, Brixen bispedømme og Salzburg erkebispedømme.
Görz' områder tilfalt Tirol i 1500, Brixens og Salzburgs områder først ved sekulariseringen i 1803.

## Kommuner
Øst-Tirol har 33 kommuner (innbyggertall i parentes):
Jørgen Løvlands gate (Oslo)

**Jørgen Løvlands gate** (1-41, 2-42) er en gate som ligger på Rosenhoff i bydel Grünerløkka i Oslo. Den går fra Christian Michelsens gate, forbi Kronprinsesse Märtas institutt og videre fra Rosenhoffgata til Trondheimsveien. 

Gaten fikk sitt nåværende navn i 1934 og er oppkalt etter Jørgen Løvland (1848–1922), som var Norges første utenriksminister i Oslo under Christian Michelsens regjering. 

Den øvre delen av gaten het Nordmørgata fra 1901 til 1934, den nedre delen var tidligere en del av Langgata.

## Referanser
Olaf T. Ranum

**Olaf Theodor Ranum** (1914–2004) var en norsk musikkhandler, impresario og mesén, som i hele sitt liv spilte en betydelig rolle i Trondheims og Trøndelags musikkliv.

Ranum ble som ung ansatt i familiebedriften *Olaf T. Ranum A/S*, hvor han var disponent fra 1942 til 1981. Da han i 1981 pensjonerte seg, fortsatte han som impresario i *Ranum konsertbyrå*. 

Ranum var forretningsfører for Trondheim symfoniorkester i 15 år, var sekretær for de første Olavsdagene i Trondheim, formann i Norske Radiohandleres Landsforbund og Norges Musikkhandlerforbund, styremedlem ved Norges musikkhøgskole og Oslo Kammermusikkfestival.

Blant de musikere han aktivt og personlig hjalp frem, kan nevnes Arve Tellefsen, Elise Båtnes, hornisten Bjørn Fosdal (solohornist i Det Kongelige Kapel & Danmarks Radios symfoniorkester) og Brynjar Hoff. I tillegg var han mer varmhjertet og musikkinteressert enn en rigid forretningsmann, og det finnes et utall anekdoter om hans raushet for musikkens sak. Han var medlem av Den norske Frimurerorden.

Ringve Museum viste i 2000 utstillingen *«100 år i musikkens tjeneste». Olaf T. Ranums musikkhandel og konsertbyrå i to generasjoner og 100 år*. 

## Heder
Han ble slått til ridder av Polyhymnia i 1960 og ble ridder av 1. klasse av St. Olavs Orden i 1974.

I 1979 mottok han Sør-Trøndelag fylkes kulturpris.

I 1982 mottok han Trondheim kommunes kulturpris sammen med Håkon Bleken, året etter de begge hadde blitt feilannonsert av Arbeider-Avisa å ha mottatt prisen for 1981. 

## Referanser
Jacksonville

**Jacksonville** er den største byen i den amerikanske delstaten Florida i folketall og den 13. største i USA. Byen er hovedsete i Duval County. I 2010 hadde byen  innbyggere og metropolområdet mer enn 1,3 millioner innbyggere.

Jacksonville ligger i den nordøstre delen av Florida, ved bredden av elven St.Johns. Bosetningen som senere ble Jacksonville, ble grunnlagt i 1791 under navnet Cowford (på grunn av plasseringen ved en trang passasje i elven hvor kyr ble drevet over). Byen fikk sitt nåværende navn i 1822 etter Andrew Jackson, den første militære guvernøren i Floridaterritoriet og senere den syvende amerikanske presidenten.

3. mai 1901 ble mesteparten av byen ødelagt av en brann.

Siden 1968 har byen delt administrasjon med fylket, noe som gjør den til den største byen i landareal i fastlands-USA og den ellevte største i verden. Byen har et totalt areal på 2&nbsp;264,5 km². Av dette er 1&nbsp;962,4 km² landareal og 302,1 km² er vann (13,34 %).

Ca. 20 km nord for byen ligger Jacksonville internasjonale lufthavn.

## Referanser


## Eksterne lenker
* 
*
Algeetere

:*Se også [[siamesisk algeeter]] og [[harniskmaller]]*

* kinesisk algeeter (*G.&nbsp;aymonieri*)
* *[[Gyrinocheilus pennocki]]*
* *[[Gyrinocheilus pustulosus]]*

**Algeetere** (*Gyrinocheilus*) er en gruppe av karpefisker. De er så spesielle at de regnes til en egen familie, Gyrinocheilidae.

Munnen sitter på undersiden av hodet og brukes til å suge seg fast til bunnen. De har verken skjeggtråder eller svelgtenner. Gjellelokket er nesten lukket og har bare to små åpninger. Vann tas inn i den ene åpningen og slippes ut i den andre. De blir 28–35&nbsp;cm lange.

Algeeterne lever i oksygenrike fjellbekker og eter alger. To av artene er utbredt på det sørøstasiatiske fastlandet i nedslagsfeltene til Mekong og Chao Phraya, samt Malakkahalvøya. Den tredje, *[[Gyrinocheilus pustulosus]]*, lever på Borneo.

## Kilder
*  Besøkt 27. juli 2014.
* 
* 

## Eksterne lenker
*
Øst-Timors flagg

**[[Øst-Timor]]s flagg** består av en rød duk hvorpå det ut fra stangsiden er plassert en gul trekant og på denne igjen en svart trekant. I den svarte trekanten er det en hvit femtakket stjerne. Den svarte trekanten strekker seg en tredel ut i flaggduken, mens den gule trekanten når ut til midten av flaggduken. 

Flagget er beskrevet i seksjon 15 i Øst-Timors grunnlov. Her bestemmes også flaggets symbolikk. Etter grunnloven står gult for sporene etter kolonialismen. Svart står for obskurantisme, noe som må bekjempes. Rødt symboliserer kampen for nasjonal selvstendighet. Hvitt står for fred. Stjernen representerer det ledende lyset ifølge den offisielle forklaringen nedfelt i grunnloven. Flaggets størrelsesforhold er 1:2. 

Øst-Timors flagg benyttes i samme utforming som nasjonalflagg, handelsflagg, statsflagg og orlogsflagg både på land og til sjøs.

Flagget er basert på flagget som ble heist i den korte selvstendighetsperioden i 1975. Det er basert på partifargene og flagget til frigjøringsbevegelsen FRETILIN. Øst-Timors flagg måtte vike for Indonesias flagg under okkupasjonen fram til 1999. Deretter var Øst-Timor under administrasjon av FN og FN-flagget vaiet over landet. Øst-Timors flagg ble igjen tatt i bruk i 2002. Fra natten til Øst-Timors uavhengighetsdag, 20. mai 2002, ble FNs flagg firt og erstattet av flagget til det uavhengige Øst-Timor.

## Kilder
* Constitution of the Democratic Republic of Timor-Leste
FNs flagg

**FNs flagg** har De forente nasjoners offisielle emblem i hvitt på blå bakgrunn. Flagget ble vedtatt 7. desember 1946 og tatt i bruk 20. oktober 1947. Forholdet mellom høyde og bredde på flaggduken er 2 til 3, eller 3 til 5.

FN-emblemet består av et stilisert verdenskart med sentrum i Nordpolen. Kartet er omsluttet av to olivengreiner. Olivenkvistene er et fredssymbol fra oldtida, hentet fra bibelfortellingen der Gud drukner alle mennesker og dyr bortsett fra Noahs ark, og en due med en frisk olivengrein viser at storflommen er over og Gud har sluttet fred. Verdenskartet representerer verdens mennesker. Den lyseblå fargen skal ikke ha en bestemt betydning.

FN ble opprettet etter andre verdenskrig i 1945 da representanter for 50 land, deriblant Norge, skreiv under på FN-pakten samme sommer, først og fremst for å unngå krig i framtida.

Noen norske skoler heiser FN-flagget for å feire FN-dagen 24. oktober hvert år. I 2015 ble bygninger og monumenter verden over denne dagen opplyst i FNs offisielle blåfarge som en markering av organisasjonens 70-årsjubileum. Lyseblå hjelmer, bereter og tørkler har lenge vært del av de internasjonale FN-soldatenes uniformer. Fargen har gjort styrkene lett synlige i fredsbevarende operasjoner, noe som både har skapt tillit og gjort dem til skyteskiver.

## Liknende flagg for FNs særorganisasjoner, programmer og byråer (utvalg)
Flagget til Verdens helseorganisasjon (WHO) er identisk med FN-flagget med en Asklepiosstav, et tradisjonelt symbol for legekunsten.

Flagget for FNs organisasjon for utdanning, vitenskap, kultur og kommunikasjon (UNESCO) har de samme fargene som FN-flagget. Symbolet er et gresk tempel, som skal representere vitenskap, utdannelse og kultur.

Det internasjonale atomenergibyrået (IAEA) er en organisasjon som er uavhengig av, men rapporterer til FN. IAEA et flagg med de samme fargene og olivengrenene som FN. Symbolet i midten er en Rutherford-modell av et atom.


Flag of WHO.svg|Verdens helseorganisasjon (WHO)
Flag of UNESCO.svg|FNs organisasjon for utdanning, vitenskap, kultur og kommunikasjon (UNESCO)
Flag of ILO.svg|Den internasjonale arbeidsorganisasjonen (ILO)
Flag of IAEA.svg|Det internasjonale atomenergibyrået (IAEA)
Flag of the International Maritime Organization.svg|Den internasjonale sjøfartsorganisasjonen (IMO)
Flag of the World Meteorological Organization.svg|Verdens meteorologiorganisasjon (WMO)
Flag_of_ICAO.svg|Den internasjonale organisasjonen for sivil luftfart (ICAO)
Flag of UNIDO.svg|FNs organisasjon for industriell utvikling (UNIDO)

### Logoer og annet

Flag of UNICEF.svg|FNs barnefond (UNICEF)


## Referanser


## Eksterne lenker
*
Peter Høeg

**Peter Høeg** (født 17. mai 1957 i København) er en dansk forfatter, som ble verdensberømt for romanen *Frøken Smillas fornemmelse for sne* (1992). Før Høeg begynte å skrive bøker, arbeidet han blant annet som danser og idrettslærer. 

Høeg har mottatt flere priser for sine bøker, bl.a. Glassnøkkelen i 1993 for *Frøken Smillas fornemmelse for sne*. Hans bøker har blitt oversatt til en rekke språk og blir solgt i over 30 land.

## Bibliografi

## Priser (utvalg)
* 1994 – De Gyldne Laurbær
* 1993 – Kritikerprisen (dansk)
* 1993 – Herman Bangs Minnelegat

## Referanser


## Eksterne lenker
* 
* 
*
Hjelpekrysser

**Hjelpekrysser** er en typebetegnelse på sivile skip som er rekvirert til militære formål. Normalt er disse utstyrt med antiluftskyts, kanoner o.l. Under første og andre verdenskrig seilte disse ofte under falskt flagg og kamuflert som sivile skip.
Shota Arveladze

**Shota Arveladze** (født 22. februar 1973 i Tbilisi) er en georgisk fotballtrener of tidligere fotballspiller.

Han spilt blant annet for AZ Alkmaar i Nederland, etter å ha blitt hentet tilbake til Nederland på gratis overgang fra Rangers i 2004/2005-sesongen.

Før han gikk til Rangers spilte han i Dinamo Tbilisi, Trabzonspor og i Ajax Amsterdam. Han har vært toppscorer i samtlige klubber i minst en sesong.

Arveladze dro til Rangers fra Ajax Amsterdam for £2 millioner i 2001. Han var fast på det georgiske landslaget, og var landets toppscorer. Også hans tvillingbror Archil spilte for landslaget.

## Referanser


## Eksterne lenker
*
Kari Sørbø

**Kari Sørbø** (født 1955) er en norsk journalist og programleder som var ansatt i NRK i 45 år. Hun er best kjent fra aktualitetsprogrammet ''Her og nå'', som hun ledet i en årrekke.

Sørbø ble født i Bergen og vokste opp i Ørsta i Sunnmøre. Hun er utdannet ved Høgskolen i Volda (norsk og mediefag), Nordisk Journalistcenter i Århus og Universitetet i Bergen.

Hun var tilknyttet NRK Finnmark i Vadsø fra 1979 til 1986, NRK P2 i Trondheim fra 1986 til 1993, og deretter i NRKs nyhetsavdeling. Hun var programleder og reporter i aktualitetsprogrammet ''Her og Nå'' fra 1987 til 2009. Etter det jobbet hun som reporter i NRK-Trøndelag. Fra 2013 til 2016 var hun også programleder i *Frokostradio* på NRK sin nye digitale radiokanal P1+.

Hun har også hatt diverse styreverv i Norsk Journalistlag og ved Nordisk Journalistcenter i Århus.

Sørbø sa opp stillingen i NRK i 2024, ett år før hun etter planen skulle gå av med pensjon. Årsaken til oppsigelsen var blant annet den dårlige behandlingen som hun mente ledelsen i NRK hadde utsatt programleder Tore Strømøy for i etterkant av Bamsegutt-saken.

Sørbø er blitt tildelt Kringkastingsprisen og Alv Helleviks målpris. Hun ble kåret til årets programleder 2004 i Prix Radio, der hun også fikk prisen for Årets intervju i 2007 (Berit Reiss Andersen) og 2015 (Petter Northug). Hun ble hun tildelt hedersprisen under Hellkonferansen i 2016.

## Referanser
Nattsong og andre forteljingar

***Nattsong og andre forteljingar*** er ei samling noveller og andre prosatekster av Kjartan Hatløy. Samlinga kom ut på Oktober forlag i 2002, og inneholder 16 tekster over 109 sider.
Filmmuseum Berlin

**Filmmuseum Berlin** ligger på Potsdamer Platz i Berlin, og ble åpnet i september 2000. Det viser objekter fra hele den tyske filmhistorien, bl.a. filmplakater, fotografier, kostymer, arkitekturskisser og rekvisitter. Særlig oppmerksomhet vies til Marlene Dietrich, hvis betydelige privatsamling museet eier.

Museet har også et bibliotek med et omfattende tilbud av filmlitteratur og fagtidsskrifter, bl.a. viktige tidlige tidsskrifter som *Der Kinematograph*, *Lichtbild-Bühne* og *Film-Kurier*.

Sommeren 2006 ble det også åpnet et fjernsynsmuseum i filmmuseet.

Ved siden av sine permanente utstillinger har museet spesialutstillinger. I forbindelse med den internasjonale filmfestivalen i Berlin arrangeres det hvert år en utstilling med tema knyttet til filmfestivalen.

## Eksterne lenker
* www.filmmuseum-berlin.de
Truls Haakonsen

**Truls Haakonsen** (født 1974) er en norsk tidligere idrettsleder. Fra mars 2009 til januar 2012 var han sportsdirektør i eliteserieklubben Vålerenga. 
 
Haakonsen satt i styret i Hamarkameratene fra 1997 til 1999. I oktober 1999 ble han ansatt som sportsdirektør. Nær tre år senere, 1. juni 2002, fikk han jobben som klubbdirektør.

Haakonsen sluttet som følge av at han sammen med Stabæks Inge Andre Olsen ble pågrepet i november 2011 i forbindelse med Gunnarsson-saken.

## Referanser
Acme (kunst)

**ACME** er betegnelsen på en gruppe med fem kunstnere som har sin bakgrunn fra Kunstakademiet i Trondheim. Gruppen består av Lars Erik Svensson, Annika Simonsson, Cecilie Nissen, Johan Sager og Tine Aamodt, og startet som en motreaksjon på fraværet av maleri på midten av 1990-tallet. 

Alle jobber med et bevisst forhold til maleriet som tradisjon, men vegrer seg å underkaste seg den. ACME forholder seg fritt til maleriet som uttrykksform. De tar lokalene i bruk, utnytter rommenes karakter, og gjør visuelle inngrep i rommene. Arbeidene blir til dels en del av interiøret, og motsatt blir interiøret integrert i arbeidene. Hver og en av dem arbeider ut fra selvstendige ideer, men gruppen ACME har allikevel den fellesnevneren, at medlemmenes arbeider både er selvrefererende samtidig som de refererer til noe annet enn seg selv, noe som kanskje er betegnende for vår tids maleri.

## Utstillinger
* 1998 *Galleri F 15*
* 1999 *Galleri Christian Dam*
* 2001 *Tromsø Kunstforening*
* 2002 *Akershus Kunstnersenter*
* 2004 *Konstepedemin, Göteborg*
* 2004 *Rogaland Kunstnersenter*
* 2004 *Galleri A, Oslo*
* 2004 *Trøndelag senter for samtidskunst*

## Eksterne lenker
* Samtidskunst.no – ACME
* Akershus kunstsenter – ACME
* Tromsø Kunstforening
* https://web.archive.org/web/20070930024853/http://web3.aftenbladet.no/kultur/article50225.ece
Kristen eksistensialisme

**Kristen eksistensialisme** er en filosofisk skole som kan spores tilbake til verker av filosofen Søren Kierkegaard (1813–1855). Den hviler på tre antagelser tatt fra Kierkegaards unike forståelse av kristendommen. Den første var at universet i bunn og grunn var et paradoks og at det største paradokset av alle var den opphøyde foreningen av Gud og menneske i personifiseringen av Kristus. Den andre var at å ha et personlig forhold til Gud fortrenger alle moraler, sosiale strukturer og felles normer. Den tredje var at det å følge sosiale regler dypest sett var et personlig estetisk valg gjort av individer.

## Se også
*Eksistentialisme
*Kristen anarkisme
*Ateistisk eksistensialisme
*Dialektisk teologi
*Tidehverv

## Eksterne lenker
* Blogg om eksistensialistisk kristendom – på engelsk
* Hvorfor kristen eksistensialistisk humanisme? - på engelsk
Østre Borgerdyd Gymnasium

**Østre Borgerdyd Gymnasium** ble opprettet den 1. mai 1787 av en gruppe borgere fra København, Selskabet for Borgerdyd. Den gang under navnet Borgerdydskole, med lokaler i Købmagergade og Pilestræde. Allerede året etter deltes skolen ved en flytning i to, dog begge etter samme prinsipper. Hovedskolen fikk bolig på Nørregade og den mindre i Laksegade, begge under samme direksjon og i økonomisk forbindelse. Men i 1795 ble filialen flyttet til Christianshavn, Borgerdyskolen på Christianshavn (i dag Det Åbne Gymnasium), og litt etter hørte forbindelsen opp, og hver fikk sin direksjon.

Da forfatteren og filosofen Søren Kierkegaard ble student på skolen i 1830, lå den i Klareboderne. I 1884 ble skolen flyttet utenfor vollene og inn i den nåværende bygningen i Stockholmsgade. I 1919 overtok staten driften av skolen og den skiftet navn til Østre Borgerdydskole.

Fra 1. august 2010 ble skolen slått sammen med Metropolitanskolen under navnet Gefion gymnasium.

## Kjente studenter - utvalg
* Ludvig Bødtcher
* J.P.E. Hartmann
* Søren Kierkegaard
* Christian Magnus Falsen

## Eksterne lenker
* Østre Borgerdyds hjemmeside
Telthusbakken (Oslo)

**Telthusbakken** (1–41) er en vei i området Gamle Aker som ligger i bydel St. Hanshaugen i Oslo. Veien starter i Maridalsveien og går opp til Akersbakken. Opprinnelig var navnet brukt på et lite område av Bymarken nord for veien fra Maridalsveien til Gamle Aker kirke. Veiens navn stammer fra et telthus (et militært mobiliseringsdepot) som lå ved Gamle Aker kirke på 1700-tallet. Tomtene rundt Telthusbakken fikk først tomtebrev i 1815–16, etter at området lenge hadde vært benyttet av fattigfolk. 

I dag ligger det lav trehusbebyggelse på nordsiden av veien, og på sydsiden ligger byens mest sentrale parsellhageområde. 

Telthusbakken regnes som et av byens dyreste og mest attraktive strøk.

I løpet av 1877–1882, da Edvard Munch var tenåring, utførte han en rekke akvareller og oljeskisser med utsikt fra familiens leilighet i Fossveien 7 på Grünerløkka mot Gamle Aker kirke og Telthusbakken. Før kornsiloene ble bygget i 1953, kunne man se Telthusbakken fra denne adressen. I Restaurant Schrøder henger et maleri fra Telthusbakken malt av Sigurd Fosnes i 1926.

## Referanser


## Eksterne lenker
*
Hohenzollerndamm

**Hohenzollerndamm** er en hovedgate i den sydvestlige delen av Berlin. Den ligger i ortsteilene Schmargendorf og Wilmersdorf. Gaten ble anlagt i 1875 og fikk sitt nåværende navn i 1900. Den er oppkalt etter det prøyssiske kongehuset, Hohenzollern.

Gaten løper fra nordøst mot sydvest, og begynner ved Hohenzollernplatz i Wilmersdorf. Fra Hohenzollernplatz til Fehrbelliner Platz går undergrunnsbanelinjen U3 under gaten. Ved Fehrbelliner Platz ligger også *Preußenpark* (Preussenparken). Videre i sydvestlig retning følger Hoffmann-von-Fallersleben-Platz, oppkalt etter dikteren av den tyske nasjonalsangen, før gaten krysser Autobahn A 100. Der ligger også S-banestasjonen Hohenzollerndamm med linjene S45, S46 og S47. Det er samtidig grensen mellom Wilmersdorf og Schmargendorf.  Hohenzollerndamm fortsetter frem til Roseneck.

Mange av sidegatene i Hohenzollerndamm er oppkalt etter tyske byer.
## Eksterne lenker
*
Paul I av Hellas

**Paul I av Hellas** gresk; **Παύλος, Βασιλεύς των Ελλήνων** (født  i Aten, død 6. mars 1964 i Aten) var konge av Hellas fra 1. april 1947 til 6. mars 1964. Han var tredje sønn av Konstantin I av Hellas og Sofia av Preussen. Paul var utdannet sjøoffiser.

Han levde i eksil fra 1917 til 1920 sammen med sin far Konstantin I. Da hans bror, Alexander I plutselig døde vegret han å etterfølge ham på tronen. Han levde i eksiltilværelse; 1923–35 og 1941–46 denne gangen sammen med sin bror Georg II. Under mesteparten av andre verdenskrigen, da Hellas var under tysk okkupasjon, var han sammen med Hellas eksilregjering i London og Kairo. Fra Kairo sendt han radiobeskjeder til det greske folket.

Paul giftet seg den 9. januar 1938 med Frederika av Hannover, (født 18. april 1917, død 6. februar 1981). De fikk tre barn:
* Dronning Sofia av Spania (født 2. november 1938), gift med Juan Carlos av Spania
* Konstantin II av Hellas (født 2. juni 1940, død 10. januar 2023), konge av Hellas
* Prinsesse Irene av Hellas og Danmark (født 11. mai 1942)

Han returnerte til Hellas i 1946 og ble konge året etter da hans bror Georg II døde. Paul I døde i Aten 6. mars 1964 og ble etterfulgt av sin sønn Konstantin II.

I 1958 ble han tildelt storkors med kjede av St. Olavs Orden.

## Referanser
Bestemorstien (Oslo)

**Bestemorstien** (1-19, 4A-10) er en blindvei i Oslo på Bekkelaget i bydel Nordstrand. Den går nordover fra Brattbakken.

Veien fikk sitt navn i 1989. Den var opprinnelig en gangvei over urmaker Johan Lies eiendom, og «bestemor» Gulborg Lie gikk ofte tur her med barnebarn.

## Referanser
Pareto (selskap)

**Pareto AS** (stiftet 13. desember 1991 som Vilfredo AS) er et norsk finanskonsern som gjennom sine datterselskaper tilbyr tjenester innenfor megling av aksjer, obligasjoner og selskapsandeler, tilrettelegging av emisjoner i egen- og fremmedkapital, samt direkte investeringer.

Det største datterselskap er aksjemeglerhuset Pareto Securities, som i 2008 stod for ⅙ av meglerinntektene som ble rapportert til Kredittilsynet (nåværende Finanstilsynet). Under Pareto Project Finance ligger corporate finance, prosjektfinansiering og -forvaltning innen shipping, offshore og eiendom, mens Pareto Forvaltning har fond og aktiv forvaltning for omtrent 36 milliarder i aksje- og rentemarkedet (årsslutt 2009). I tillegg kommer blant annet skipsmegling i Pareto Bassøe Shipbrokers og Pareto JGO Shipbrokers, investeringsrådgivning/-salg via Pareto Wealth Management og en andel på 15 prosent i Pareto Bank, som kom i drift i januar 2008.

## Historie
Selskapet ble stiftet i 1986 av Øystein Bøe, Widar Salbuvik og Jan Terje Ødegård med utspring i prosjektfinansiering av skip og eiendom, og ble senere solgt til Oslobanken. Kjøpt av Svein Støle og noen andre investorer i 1992 for om lag 50 millioner kroner. Under Støles ledelse har selskapet utviklet seg til å bli Norges viktigste meglerhus for offshore-bransjen.  Ifølge Dagens Næringsliv er Pareto Securities Norges største investeringsbank, med finansoppgaver relatert til børsnotering, kapitalutvidelse, fusjon og oppkjøp.

## Eierforhold
Per 2014 eier finansmannen Svein Støle snaut 80&nbsp;% av aksjene direkte og ytterligere 7&nbsp;% gjennom selskapet Svele AS. Anders Endreson eier de resterende 13&nbsp;% gjennom selskapet Skoghøy Invest AS. Markedsverdien av Pareto-konsernet anslås til mellom 6 og 7 milliarder kroner.

## Referanser


## Eksterne lenker
*
Biermanns gate (Oslo)

**Biermanns gate** er en gate i Oslo på Sagene i bydel Sagene(2–6) og Grünerløkka (8A–12B, 9–11). Veien går fra Sandakerveien til Christies gate, den siste delen som en gangsti mellom Valdresgata borettslag og Hallénparken. 

Veien fikk sitt navn i 1864 etter legatstifteren Johan Fredrich Biermann (1771–1852). 

## Bygninger
* *Biermanns gate 2* er Sagene skole.

* *Biermanns gate 6* er en toetasjers murvilla bygget for Amund Ringnes i 1889 (arkitekt Harald Olsen). Fra ca. 1915 bolig for bryggerimesteren ved Ringnes bryggeri og senere driftsbestyreren. Fra 1937 har bygget vært i kommunal eie (ungdomshjem, akuttmottak ungdom).

## Referanser


## Litteratur
* Oslo byleksikon
*
Kontinental filosofi

Kontinental filosofi refererer til de forskjellige filosofiske strømingene og bevegelsene på det europeiske fastlandet, altså uten England. Siden starten av 1900-tallet har den filosofiske verden vært delt mellom den kontinentale og den angelsaksiske filosofi. Kontinentalfilosofien innbefatter tysk idealisme, fenomenologi, eksistentialisme, hermeneutikk, strukturalisme, poststrukturalisme, fransk feminisme, visse varianter av vestlig marxisme samt Frankfurterskolens kritiske teori.

Termen «kontinentalfilosofi» oppsto for å adskille ulike retninger innen universitetene på 1970-tallet. Termen kom feilaktig til å inkludere engelsktalende filosofer som ble influert av disse retninger. 

## Eksterne lenker
* "Analytic" and "Continental" Philosophy Fra *The Philosophical Gourmet* (engelsk)
Acme Corporation

**Acme Corporation** er et fiktivt selskap kjent fra tegnefilmene fra Warner Bros. om Bippe Stankelbein og Per Ulv. Begrepet *acme* er lånt fra gresk (ακμή) og betyr «topp» eller «det beste (i sitt slag)». I tegnefilmsammenheng er det siden forklart som et rekursivt akronym *Acme Company Makes Everything*, men også *A Company (that) Makes Everything*. Det fiktive selskapet har røtter tilbake til 1920-tallet, og er siden benyttet i et utall tegnefilmer, TV-program og spillefilmer.

Warner Bros benytter fortsatt selskapet, og begrepet går igjen spesielt i tegnefilmene og tegneseriene i *[[Looney Tunes]]*-serien, *[[Tiny Toons]]* og *[[Animaniacs]]*. 

Selskapet er ikke klart definert, og fremtrer mer som et konglomerat som produserer alt mulig. Mest kjent er selskapets produkter, gjerne kjøpt av Per Ulv, som bestiller våpen, raketter og andre innretninger for å gjøre kål på Bippe Stankelbein.

I filmen ''Hvem lurte Roger Rabbit'' er Acme Corp. en bedrift som lager morosaker, oppkalt etter dens grunnlegger Marvin Acme (som forøvrig blir myrdet i løpet av filmen).

Det har også eksistert flere virkelige selskaper ved samme navn; dette ble populært på 1920-tallet da telefonkataloger med gule sider ble vanlige i bruk, fordi den alfabetiske inndelingen i en telefonkatalog gir en tidlig plassering på et firma med A og C først i navnet.

## Produkter (utvalg)
Per Ulv trenger en rekke hjelpemidler til jakten sin på Bippe Stankelbein. Disse bestiller han alltid fra ACME. Disse tingene har vanligvis tilsynelatende latinske navn, som:

* Accelleratti Incredebius
* Velocitus Tremenjus
* Hot-roddicus Supersonicus
* Speedipus Rex
* Velocitus Delectiblus
* Delicius-Delicius
* Dig-Outius Tid-Bittius
* Tastyus Supersonicus
* Birdibus Zippibus
* Birdius High-Ballius
* Burnius-Roadibus
* Digiutius-Unbelieveus
* Super-Sonic-Tonicus
* Batoutahelius
* Velocitius Incalculus
* Digoutius-Hot podis
* Fastius Tasyt-us
* Tid-Bittius Velocitus
* Disappearialis Quickius
* Burn-em Upus Asphaltus
* Semper Food-Ellus
* Ultra-Sonicus Ad Infinitum

## Reelle selskaper som bruker navnet ACME
I tillegg til det fiktive ACME Corporation, finnes det også en rekke reelle selskaper som bruker navnet ACME. Ett av disse er ACME Garderobe AS, et norsk selskap som lager og selger garderober og garderobeløsninger. Selskapet ble grunnlagt i 1990 og har kontor på Lørenskog.

Andre reelle selskaper som bruker navnet ACME inkluderer:

* ACME International, et amerikansk selskap som leverer industrielle komponenter og systemer
* ACME Materials, et amerikansk selskap som leverer metallprodukter
* ACME Tool, et amerikansk selskap som leverer verktøy

## Eksterne lenker
* WARNER BROTHERS CARTOON COMPANION Ordliste med forklaring på Acme (engelsk)
* lectlaw.com (24. oktober 2009):  *Wile E. Coyote vs. Acme Company*, humoristisk e-post kommunikasjon fra Per Ulv til Acmes advokater (engelsk)
* ACME Garderobe Studio AS
Nils Langhelle

**Nils Langhelle** (født 28. september 1907 i Bergen, død 28. august 1967 i Hol) var en norsk Ap-politiker som innehadde fire ulike statsrådposisjoner i perioden 1945–1955, og dertil var stortingspresident 1958–65.

## Liv og virke
Nils Langhelle var sønn av overkonduktør Nils Olsen Langhelle (1876–1945) på Bergensbanen og Aletta Nøttingnes (1880–1965). 

Han ble gift i 1938 med Esther Engelsen (14. april 1912–1977), datter av stuert Joachim Engelsen (1882–1931) og Cathinka Bruun (1881–1924). Ekteparet hadde ingen barn.

Etter arrestasjon 29. januar 1943 ble han sendt til Grini fangeleir. Derfra  ble han sendt til Tyskland som konsentrasjonsleirfange i Sachsenhausen. Fra Sachsenhausen ble han sendt som slavearbeider til flyprodusenten Heinkels fabrikk i Oranienburg.

## Politisk virke
Han var innvalgt på Stortinget fra 1949 frem til sin død i 1967. Fra 1945 til 1949 var han vararepresentant. Han representerte Bergen. Han var også en betrodd medarbeider av Einar Gerhardsen, og fikk plass i Gerhardsens første regjering som arbeidsminister mellom 1945 og 1946. Det året ble han samferdselsminister, en post han hadde frem til 1952, da han ble forsvarsminister. Mellom 1954 og 1955 var han handels- og skipsfartsminister.

Politikeren Jens Haugland beskrev Langhelle som en «uvanlig klok og rolig mann». Langhelle var filolog; i NATOs råd i 1954 snakket han engelsk og fransk helt flytende.  

En av klassekameratene hans fra årene på Tanks skole, Nils Handal, satt også på Stortinget; mens en annen, Knut Tjønneland, var ordfører i hjembyen Bergen. Langhelle fortsatte som politiker også etter at han 1. august 1955 ble sjef for SAS i Norge. Einar Gerhardsen kunne tenkt seg Langhelle som sin etterfølger og som partiformann; men i 1965 ble i stedet Trygve Bratteli valgt. Langhelle var visepresident i Stortinget mellom 1957 og 1958, et verv han også hadde mellom 1965 og 1967. Da Oscar Torp døde i 1958, ble Langhelle stortingspresident. Det vervet hadde han frem til 1965.

Langhelle var medlem av Den Norske Nobelkomite fra 1964 og frem til sin død. Han var komiteens nestleder 1965–1966 og leder 1967.

Langhelle døde på hytten sin på Haugastøl etter å ha blitt rammet av et hjerteinfarkt under en fjellvandring sammen med sin kone, en måneds tid før han ville ha fylt 60 år.

## Bibliografi
* 1934 – *Arbeiderforhold og arbeiderbevegelse i Bergen 1888–1903*. Hovedoppgave.
* 1963 – *Situasjonen i og om NATO*

## Referanser





## Eksterne lenker
* 
*
Friedrich-Wilhelm-Platz

**Friedrich-Wilhelm-Platz** er en plass i delbydelen Friedenau i bydelen Tempelhof-Schöneberg i Berlin. Den er oppkalt etter den prøyssiske kongen Fredrik Vilhelm III. Plassen ble anlagt omkring 1870 etter planer av Johann Anton Wilhelm von Carstenn. 

Under plassen ligger undergrunnsstasjonen Friedrich-Wilhelm-Platz.
## Referanser
Leif Granli

**Leif Granli** (født 25. september 1909 i Hegra i Nord-Trøndelag, død 17. mars 1988) var en norsk småbruker, pressemann og politiker (Ap). Han var stortingsrepresentant 1945–1973, landbruksminister 1963–1965 og stortingspresident 1972–1973.

## Bakgrunn
Han var sønn av snekker Paul Troseth og Severine Buland, og hans utdannelse etter folkeskolen bestod i et opphold ved AOFs kurssted på Malmøya i 1934 og Nordisk folkehøyskole i Genève i 1936. Granli var småbruker på eget bruk i Frol 1935–1940, journalist i *[[Arbeider-Avisa]]* i Trondheim 1937–1940 og redaktør i *[[Hardanger Folkeblad]]* i Odda 1940–1941.

## Politisk virke
Etter andre verdenskrig var han engasjert i politikken på heltid. Som 22-åring kom han inn i lokalpolitikken som formann i Frol Arbeiderparti 1931–1933, og var videre medlem av Frol herredsstyre og formannskap 1934–1940 og 1945–1949, formann i Inntrøndelag Arbeiderparti 1935–1947, medlem av Arbeiderpartiets landsstyre 1939–1948, styremedlem i Norges Kommunalbank 1950–1982, medlem av Levanger kommunestyre 1960–1967, formann i Statens vassforsyningsråd 1962–1974 og formann i Frol lokallag av IOGT.

Granli var innvalgt på Stortinget fra Nord-Trøndelag 1945–1973, landbruksminister i Einar Gerhardsens fjerde regjering 1963–1965, visepresident i Stortinget 1969–1972 og stortingspresident 1972–1973.

## Fylkesmann
Granli ble utnevnt til fylkesmann i Nord-Trøndelag i 1972, og satt i embedet frem til oppnådd aldersgrense i 1979.

## Referanser


## Eksterne lenker
*
Asker skytterlag

**Asker skytterlag**, organisert i Det frivillige skyttervesen. Asker skytterlag ble dannet i 1860 og i 2010 var laget 150 år gammelt.
Skytterlaget holder til i Olledalen i Asker, og har rundt 500 medlemmer i 2020. I Olledalen har laget en 200 meter bane og 100 meter bane sammen med klubbhuset med en innendørsbane på 15 meter, alt med elektriske skiver. I tillegg har Asker skytterlag investert i Stang og Felthurtigbaner, samt en Viltmålbane, alt med elektroniske skiver.

Skytterlaget er organisert i Drammen skyttersamlag og Viken 1 krets.
Finalen for østlandscupen har vært i Asker hvert år frem til 2025 hvor Ullensaker Skytterlag har tatt over.

## Eksterne lenker
*https://dfsgrasrot.no/asker-skytterlag
* Det frivillige skyttervesen
* Drammen skyttersamlag
Pietro del Po

**Pietro del Po** (født 1616 i Palermo, død 22. juli 1692 i Napoli) var en italiensk gravør og maler. 

Pietro flyttet til Napoli i 1644, senere til Roma der han jobbet for Giovanni Lanfranco. Senere etablerte han sitt eget studio, der blant andre sønnen Giacomo fikk sin opplæring. Datteren Teresa ble også maler. I Roma bodde han på *Via Margutta*, nær der Spansketrappen i dag står. I Roma ble han kjent med Jean Dughet, som han jobbet litt for. 

## Kjente verk
* *«The Adoration of the Shepherds»*
* *«Perseus and Andromeda»*
* *«Apollo and Daphne»*
* *«The Holy Night»*, etsning 
* En serie verker, med 60 malerier av jomfru Maria; disse står i dag i katedralen i Milano

## Referanser


## Eksterne lenker
* Kort biografi ved Fine Arts Museums of San Francisco
Museet for stjålne minner

***Museet for stjålne minner*** (*Das Museum der gestohlenen Erinnerungen*) er en tysk fantastisk roman i to bind av Ralf Isau fra 1997–1998. Romanen har bl.a. mottatt den anerkjente prisen Buxtehuder Bulle og ungdomsbokprisen i Göttingen. Romanen er oversatt til norsk av Kjell Olaf Jensen.

Romanens hovedpersoner er tvillingene Jessica og Oliver, barna til en kjent arkeolog ved Pergamonmuseet i Berlin. Romanen henter mye av sine motiver fra arkeologi.